Infomaterjalid
Lisa 1

Eelnõu
kinnitab Narva Linnavalitsus aprillis
Narva linna ametiasutuse, ametiasutuse hallatav asutuse tegemise korral kaubanduse korraldajana on väljastava tänavakaubanduse müügipileti hind

1. Müügipileti hind kuni 10 m2  müügikoha puhul:
1) ühe nädala müügipilet 5,00 eurot;
2) ühe kuu müügipilet 10,00 eurot;
3) kolme kuu müügipilet 25,00 eurot;

4) aasta müügipilet 85,00 eurot.
2. Juhul, kui müügikoha suurus on üle 10 m2, müügipileti hind arvutatakse proportsionaalselt müügikoha pinnaga ja lähtudes punktis 1 toodud hinnast.
3. Pensionärile, kes on Eesti rahvastikuregistri andmetel Narva linna elanik ja soovib müüa omakasvatatud aiasaadusi käsimüügi korras (käest, käsikorvist, kaupleja poolt kantavalt kandelaualt) on müügipilet tasuta.
4. Müügipileti väljastamisel    tänavakaubanduse korraldamiseks linnale kuuluval maa-alal  kasutuslepingu sõlmimist ei nõuta. Müügipileti hind  on  võrdsustatud  linnavara üüritasuga.
5. Linnavara kasutamiselepingu olemasolul on müügipilet tasuta.

6. Müügipileti hind tasutakse enne müügipileti väljastamist kaardimaksega või sularahas Narva Turismiinfokeskuses või ülekandega Narva Linna Arenduse ja Ökonoomika Ameti arvelduskontole.

Lisa 2  

Eelnõu

kinnitab Narva Linnavalitsus aprillis       
Tänava- ja turukaubanduse piirkonnad ja piirkonniti lubatud kaupade ja/või teenuste loetelud

1. Käsimüük tänavakaubanduse korral (käest, käsikorvist, kandelaualt või muust müüja poolt kantavast või kaasaveetavast inventarist) on lubatud kogu linna territooriumil, arvestades punktis 1.1 ja 1.2 toodud piiranguid kaubagruppide lõikes.

1.1 Peetri platsil, Raekoja platsil, Stockholmi platsil on lubatud  tänavamüügiks järgnevad kaubagrupid:

a) suveniirid; 

b) postkaardid;

c) käsitöötooted;

d) lilled;

e) jäätis.

1.2  Rannapromenaadil (s.h Narva Sadama territoorium ja Linnuse tänav) on lubatud müügiks järgnevad kaubagrupid:

a) suveniirid; 

b) postkaardid;

c) käsitöötooted;

d) lilled;

e) toit.

2. Tänavakaubandus ajutiselt paigaldatud müügikohalt kõigi kaubandusgruppide osas, v.a. tööstuskaubad, on lubatud kogu linna territooriumil, arvestades punktis 3 toodud piiranguid. 

3. Tänavakaubandus ajutiselt paigaldatud müügikohalt ei ole lubatud järgnevatel tänavatel: 

3.1 Tallinna maantee.

3.2 Kreenholmi tänav (Tallinna mnt kuni P.Kerese tänavani).

3.3 Р.Kerese tn (Paul Kerese väljak / ringristmikult kuni Võidu tänavani).

3.4 A.Puškini tn (Vaksali tn kuni Hariduse tänavani).

3.5 Kangelaste pr (Tallinna mnt kuni Daumani tänavani).

4. Punktis 3 toodud piirangud ei rakendu kehtivate linnavara kasutamise lepingute olemasolu korral.

5. Tänavakaubandus ajutiselt paigaldatud müügikohalt tööstuskaupade osas ei ole lubatud kogu linna territooriumil.  

6. Turukaubandus on lubatud Linnavalitsuse kinnitatud turukaubanduse loas nimetatud kohas. Turukaubanduse korral on lubatud müüa toidu- ja tööstuskaupa. 

Lisa 3

Eelnõu

kinnitab Narva Linnavalitsus aprillis
TAOTLUS  TÄNAVAKAUBANDUSE  MÜÜGIPILETI  VÄLJASTAMISEKS

Taotleja nimi: ________________________________________________________________
(ettevõtja ärinimi või füüsilise isiku nimi)

Äriregistri- või isikukood:____________________________________________________________________

Juriidiline aadress:______________________________________________________________________ 

Kontaktandmed: _____________________________________________________________

(telefon, e-posti aadress)
Palun väljastada tänavakaubanduse müügipilet:  

Müügikoha aadress: ___________________________________________________________

                       (asukoht, kus soovitakse kaubelda)

Müügikoha  mõõdud:__________________________________________________________

Müügikoha paigaldamise  ajavahemik:_____________________________________________

Kauplemisaeg: ________________________________________________________________

Kasutatava inventaari kirjeldus: __________________________________________________
___________________________________________________________________________

_____________________________________________________________________________
Kaupade või teenuse loetelu, millega soovitakse kaubelda: _____________________________________________________________________________

_____________________________________________________________________________

_____________________________________________________________________________

_____________________________________________________________________________

Lisad:

· müügikoha joonised konstruktsioonide ja arhitektuurilise kujunduse kohta (v.a. müügi käest, käsikorvist, kaupleja poolt kantavalt kandelaualt);

· müügikoha asendiplaan koos müügikoha mõõtmetega;

Olen tutvunud Narva Linnavolikogu ......2022. a määrusega  nr ... „Avalikult kasutataval maa-alal kaubanduse korraldamise nõuded ja kord.“  ja tagan kauplejale kehtestatud kohustuste ja müügikohale kehtestatud  nõuete täitmise.  

Kohustun tasuma Narva Linnavlitsuse ......2022.a korraldusega nr ....  kehtestatud tasu müügipileti eest. 
Müügipilet väljastatakse taotlejale pärast taotluse kooskõlastamist Narva Linna Arhitektuuri- ja Linnaplaneerimise Ameti ning Linnamajandusametiga   ja müügipileti  eest tasumist.

............................................................     
             .................................................................... 

Taotluse esitamise kuupäev     
Taotleja või tema volitatud esindaja nimi ja  allkiri
Kaupleja kohustused:

· looma nõuetele vastavad tingimused kauba või teenuse müügiks ning tagama nende nõuete täitmise;

· tagama kaubale ja teenusele kehtestatud nõuete täitmise;

· tagama tõese ja nõuetele vastava teabe andmise müüdava kauba või teenuse kohta;

· tähistama müügikoha kaupleja ärinime ja teabega kauplemisaja kohta;

· müüma kaupa või osutama teenust vastavalt müügipiletis sätestatud tingimustele. 

· lunastama enne kauplemise alustamist müügipileti ja selle alles hoidma kuni kauplemise lõpuni. 

· paigaldama müügikoha juurde prügikasti(d) ja tagama nende õigeaegse tühjendamise ja prügiveo ning hoidma korras müügikoha ümbruse kauplemise ajal ja pärast kauplemise lõppu, koristama müügikoha ja selle ümbrus;

· järgima Narva linna heakorraeeskirja.

· müügiperioodi lõppemisel taastama tänavakaubanduse müügikoha paigaldamisele eelnenud olukorra.
Nõuded tänavakaubanduse müügikohale: 

· müügikoha paigaldamisel ei ole lubatud kasutada sõiduteid;

· müügikohta on lubatud paigaldada ainult kõvakattega pindadel;

· kauba paigutamine tänavakattele või haljasalale on keelatud;

· on keelatud letita müük kastidest, kottidest jmt;

· müügikoht sobib välimuselt ümbritsevasse keskkonda;

· müügikoht ja selle kliendid ei takista liiklust ega piira liiklejate nähtavust;

· müügikoha paigaldamisel jalg- ja kõnnitee vaba laius peab olema vähemalt 1,5 m; 

varikatuste, vihmavarjude jne alumise serva kõrgus - vähemalt 2,5 m; müügikoha tuleb eraldada  kergliikluseteedest, teedest ja autoparklast  füüsilise tõkkega (piire, poom, postid, telk  jne) 0,5 m kaugusel;
· müügikoht on müügivälisel ajal tänavalt või üldsusele avatud samalaadsest kohast 

eemaldatud või või võetud kasutusele piisavad meetmed müügikoha lõhkumise või omavolilise ümberpaigutamise vastu.
Taotleja esitab vormikohase taotluse koos vajalike lisadokumentidega Arenduse ja Ökonoomika Ametisse elektrooniliselt e-posti aadressile areng@narva.ee või paberkandjal aadressil Peetri plats 3-5, 20308 Narva. Taotlus ja taotlusele lisatud dokumendid peavad olema allakirjutatud taotleja  seadusliku esindaja või volitatud esindaja poolt. 

Lisainfo:

Narva Linna Arenduse ja Öknoomika Amet

Ettevõtluse- ja tarbijakaitse

Tel 3599044, areng@narva.ee
